**OBČINA RIBNICA**

**Gorenjska cesta 3**

**1310 Ribnica**

**OBRAZLOŽITEV ELABORATA O OBLIKOVANJU CEN STORITEV GOSPODARSKE JAVNE SLUŽBE OBDELAVE DOLOČENIH VRST KOMUNALNIH ODPADKOV IN ODLAGANJA OSTANKOV PREDELAVE ALI ODSTRANJEVANJA KOMUNALNIH ODPADKOV V RCERO LJUBLJANA ZA LETI 2016 IN 2017**

Spoštovani!

SNAGA Javno podjetje d.o.o. (v nadaljevanju: Snaga Ljubljana), Občinskemu svetu v obravnavo posreduje Elaborat o oblikovanju cen storitev gospodarske javne službe obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov v RCERO Ljubljana za leti 2016 in 2017 in v potrditev cene storitev obdelave in odlaganja komunalnih odpadkov.

**Obrazložitev:**

**Elaborata o oblikovanju cen storitev gospodarske javne službe obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov v RCERO Ljubljana za leti 2016 in 2017**

Predmet tega elaborata je predlog cen storitev gospodarskih javnih služb obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov za dvoletno obračunsko obdobje 2016 – 2017 za občine, ki so v projekt RCERO vlagale sredstva in imajo status »sovlagateljic« in za občine, ki v RCERO niso vlagale in imajo status »pristopnic«. Za občine pristopnice bodo skladno s Pogodbami o pristopu k skupnemu ravnanju z odpadki v RCERO Ljubljana veljale cene, ki veljajo za občine sovlagateljice povečane za 5% dodatek.

Največji okoljski kohezijski projekt v državi se je uradno pričel 21. 6. 2006 s podpisom Pogodbe o sofinanciranju nadgradnje regijskega centra za ravnanje z odpadki Ljubljana s strani Mestne občine Ljubljana in občin Brezovica, Dobrava-Polhov Gradec, Dol pri Ljubljani, Horjul, Medvode in Škofljica, ki v projekt vlagajo proračunska sredstva in celotna sredstva zbrane okoljske dajatve.

Pogodbo o pristopu občin širše ljubljanske regije k sofinanciranju nadgradnje regijskega centra za ravnanje z odpadki Ljubljana – RCERO Ljubljana so 15. 12. 2009 sklenile občine Ig, Velike Lašče, Vodice, Domžale, Mengeš, Trzin, Lukovica, Moravče, Komenda in Kamnik. Navedenih 10 občin pristopnic v izgradnjo RCERO Ljubljana vlagajo sredstva zbrane okoljske dajatve.

Pogodbo o pristopu k skupnemu ravnanju z odpadki v Regijskem centru za ravnanje z odpadki Ljubljana je do izdelave tega elaborata podpisalo še 20 občin, ki v izgradnjo RCERO niso vlagale lastnih sredstev in sicer občine Cerklje na Gorenjskem, Grosuplje, Ivančna Gorica, Dobrepolje, Ribnica, Loški potok, Sodražica, Gorenja vas - Poljane, Žiri, Bloke, Mestna občina Koper in danes samostojna občina Ankaran, Šmartno pri Litiji, Vrhnika, Borovnica, Log-Dragomer, Idrija, Postojna, Pivka ter Cerkno.

V RCERO je tako vključenih 37 občin.

Predračunske cene so oblikovane za naslednje storitve ravnanja s komunalnimi odpadki:

• obdelavo določenih vrst komunalnih odpadkov (v nadaljevanju: obdelava komunalnih odpadkov), ki vključuje:

- obdelavo mešanih komunalnih odpadkov,

- obdelavo biološko razgradljivih odpadkov,

• odlaganje ostankov predelave ali odstranjevanja komunalnih odpadkov (v nadaljevanju: odlaganje komunalnih odpadkov).

Glede na to, da gre pri projektu za mehansko in biološko obdelavo odpadkov za nov objekt z novo tehnologijo in z enoletnim poskusnim obratovanjem, se je predračunska cena izračunala kot povprečna cena za dvoletno obdobje 2016 – 2017. Osnovna izhodišča, ki so bila upoštevana pri kalkulaciji cen so upoštevala vse standarde in ukrepe za opravljanje posamezne javne službe kot jih določajo državni in občinski predpisi, pridobljena dovoljenja, pravila Uredbe MEDO, SRS 35 in druge zakonodaje, ki določajo ekonomiko poslovanja. V kalkulacijo so zajete načrtovane količine opravljenih storitev skladne s podpisanimi pogodbami, pridobljenimi predračuni in dostopnimi podatki, upoštevaje tveganja, povezana z obratovanjem nove investicije in z razmerami na trgu.

Dejavnost odlaganja odpadkov je z zagonom objekta za mehansko in biološko obdelavo odpadkov racionalizirala poslovanje, zmanjšala število zaposlenih ter iz stroškov poslovanja natančno izvzela stroške, ki bremenijo zaprta odlagalna polja in temu pripadajoče objekte, kar bo krila iz rezervacij oblikovanih za te namene.

Povprečna predračunska cena obdelave komunalnih odpadkov vključno z odlaganjem odpadkov po obdelavi v višini 0,1181 oz. s 5% dodatkom 0,1240 EUR/kg in povprečna predračunska cena obdelave biološko razgradljivih odpadkov v višini 0,0635 oz. s 5% dodatkom 0,0667 EUR/kg zajemata vse načrtovane stroške in sta primerljivi s cenami drugih izvajalcev obdelave, še posebej glede na tehnologijo obdelave odpadkov v RCERO Ljubljana.

Predlagane nove cene namerava Snaga Ljubljana uveljaviti 1. 1. 2016.

Občinam pristopnicam je bila, skladno s skupnim dogovorom na razširjeni seji Sveta RCERO LJUBLJANA z dne 23. 10. 2015, dne 30. 10. 2015 poslana pobuda za sovlaganje v projekt RCERO LJUBLJANA, s čimer bi si tudi vaša občina zagotovila spremembo statusa občine »pristopnice« v status občine »sovlagateljice«. Z zagotovitvijo enakovrednega dela sredstev za financiranje objektov RCERO LJUBLJANA, bi si tudi vaša občina zagotovila nižjo ceno storitev ravnanja z odpadki v RCERO LJUBLJANA od dogovorjene s Pogodbo o pristopu z dne 23.6.2010 oz. ceno, ki velja za občine sovlagateljice. Glede na navedeno smo za vašo občino pripravili variantni izračun cen storitev gospodarskih javnih služb obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov v RCERO LJUBLJANA za leti 2016 in 2017, kot sledi:

* če se občina odloči za sovlaganje in to pisno sporoči Snagi d.o.o. Ljubljana najkasneje do 30. 11. 2015, potem občinski svet potrdi predlog cen iz 1. Sklopa,
* v kolikor se občina za sovlaganje ne odloči, potem občinski svet potrdi cene iz 2. sklopa.

Občinskemu svetu Občine Ribnica v sprejem predlagamo enega od sklepov:

**1. sklop: Občina Ribnica v RCERO sovlaga**

1. Občinski svet Občine Ribnica potrjuje:
	1. **Ceno storitev obdelave komunalnih odpadkov v višini 0,1059 EUR/kg, od tega je:**
		1. cena javne infrastrukture 0,0385 EUR/kg,
		2. cena storitve javne službe 0,0674 EUR/kg.
	2. **Ceno storitev obdelave bioloških odpadkov v višini 0,0635 EUR/kg, od tega je:**
		1. cena javne infrastrukture 0,0179 EUR/kg,
		2. cena storitve javne službe 0,0456 EUR/kg.
	3. **Ceno storitev odlaganja ostankov predelave ali odstranjevanja komunalnih odpadkov v višini 0,2492 EUR/kg, od tega je:**
		1. cena javne infrastrukture 0,0609 EUR/kg,
		2. cena storitve javne službe 0,1883 EUR/kg.

**2. sklop: Občina Ribnica v RCERO ne sovlaga**

1. Občinski svet Občine Ribnica potrjuje:
	1. **Ceno storitev obdelave komunalnih odpadkov v višini 0,1112 EUR/kg, od tega je:**
		1. cena javne infrastrukture 0,0438 EUR/kg,
		2. cena storitve javne službe 0,0674 EUR/kg.
	2. **Ceno storitev obdelave bioloških odpadkov v višini 0,0667 EUR/kg, od tega je:**
		1. cena javne infrastrukture 0,0211 EUR/kg,
		2. cena storitve javne službe 0,0456 EUR/kg.
	3. **Ceno storitev odlaganja ostankov predelave ali odstranjevanja komunalnih odpadkov v višini 0,2617 EUR/kg, od tega je:**
		1. cena javne infrastrukture 0,0734 EUR/kg,
		2. cena storitve javne službe 0,1883 EUR/kg.

Vse cene so brez DDV.

Ljubljana, 16.11.2015 Direktor

 Janko Kramžar

Priloga:

* Elaborat o oblikovanju cen storitev gospodarske javne službe obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov v RCERO Ljubljana za leti 2016 in 2017